1. **Apostesia:**
   * **Aaron su debilidat (Eksodo 32:1-5)**
     + Aunke ku e palabra Hebreo elohim ta e plural di “dios,” e ta wòrdu huzá generalmente pa referí na e úniko Dios: “Ami ta Yehova bo Dios [elohim], Kende a sakabo for di e tera di Egipto. 20:2).
     + Den Moisés su ousensia, e pueblo a pidi Aaron pa traha pa nan un elohim visibel kende nan lo por adorá.   
       (Eks. 32:1). Pronto nan a lubida e mandamentunan ku nan a risibí i nan kompromiso pa obedese nan (Eks. 24:7).
     + Aaron su initial hesitashon den purba pa negosha ku e pueblo (Eks. 32:2) a dirigié pa guia e apostasia mas bien ku kaba ku esaki.
     + Enbes di rekòrdá nan di e prohibishon kontra di trahamentu di ídolonan, Aaron a traha pa nan un bishé di oro, i a deklará, “ Esaki ta bo dios [elohim] O Israel, ku a sakabo for di e tera di Egipto!” (Eks. 32:4 MEV).
   * **E Fiesta di e Bishé (Eksodo 32:6)**
     + Dor di traha un ídolo den e forma(figura) di un bishé, e Israelitanan a redusí e Dios Todopoderoso na e imagen di un animal, adorando e kreatura enbes di e Kreador (Rom. 1:23).
     + Nan irashonalmente a pensa ku un imagen grabá(kòrtá) lo por ta kapas di guia nan. Nan asta lo a pensa ku elohim mes lo a bira un bishé! (Eksodo. 32:24)
     + De echo, nan a bira for di adora Dios na adorando demoñonan (Deut. 32:17). Mientras nan tabata adorando Dios, nan a krese moralmente, pasombra nan a bira manera Dios.
     + Dor di adora demoñonan, nan a kuminsá degradá nan mes, pasombra nan a parse e demoñonan ku nan a adorá.
     + Ora ku nos no duna nos kurason na e Kreador, pero enbes ta sirbi algun otro ídolo ( i tin hopi ), mas pronto òf mas lat esaki lo guia nos na degradashon moral.
   * **E korupshon di idolatria (Eksodo 32:7-8)**
     + Pa bùig dilanti di un imagen ( asta si esaki ta represent Dios mes, Kristu, òf Su santunan ) ta pa desobedesé Dios Su Lei (Eks. 20:3-6) i, p’esei, pa drenta den piká i korupshon.
     + Kiko ta idolatria di siglo 21? Idolatria ta adorando algu ku ta remplasá Dios. Un ídolo ta kualke kos ku ta kapturá nos imaginashon, afekshon, tempu, i mente mas ku Dios, i ku ta sklabisá(dominá) nos pensamentu.
     + Ki ídolonan nos ta adorá? Bo por traha bo propio lista. Algun sugerensianan: orguyo, plaka, poder, sèks, kuminda, trabou, media soshal…
     + Kiko adorando e ídolonan aki ta enserá? Nos personalidat, manera di pensa, emoshonnan, i asta nos bida sosial ta wòrdu transformá. Nos ta kambia relashonnan outéntiko ku Dios pa interakshonnan bashí i sin nifikashon ku no por salba nos.
2. **Interseshon:**
   * **“Bira for di Bo rabia feros !” (Eksodo 32:9-29)**
     + Dios a bisa Moisés ku “ Pasombra BO pueblo, kende ABO a saka for di Egipto, a bira korupto.” (Eks. 32:7).
     + Moisés a reakshoná apropiadamente: “ Nan no ta mi puerbo, pero di Bo; no tabata ami ku a saka nan, pero Abo” (Eks. 32:11). Dios tabata pidié pa lag’E destruí Israel (Eksodo 32:10), pero Moisés a nenga pa duna un tal permiso.
     + Dios Su rabia tabata hustu, pero Moisés tabata sa ku “ miserikòrdia ta triunfá riba huisio ” (Santiago 2:13). Despues di a intersedé pa Israel, i konfidente ku Dios a pasifiká(kalma) Su rabia, él (rabiá) a baha for di e seru (Eks. 32:12-15). Mirando e apostasia, el a kibra e símbolo di e aliansa: e tablanan di piedra (Eks. 32:19).
     + Despues di a skucha na su ruman hòmber su ekskiusnan débil, Moisés a aktuá desididamente pa stop e bochincha (Eks. 32:20-28).
   * **“Kitami for di e buki ku Bo a skirbi!” (Eksodo 32:30-32)**
     + Ku su promé interseshon, Moisés a prevení e destrukshon di e pueblo. Pero tabata kla ku Dios no por a bendishona nan mas despues di e piká aki. Pesei, el a disidí pa hasi un di dos interseshon (Eks. 32:30).
     + Moisés tabata dispuesto pa pèrdè su propio salbashon si e pueblo no a wòrdu pordoná (Eks. 32:31-32). Sinembargo, esaki no tabata un pordon normal ku Moisés tabata pidi p’e, pasombra é no a huza e palabra Hebreo di kustumbra pa “ pordona." El a pidi ku Dios “ ta karga(wanta) " e pueblo su piká.
     + Esaki a impliká ku Dios lo tuma piká riba Su mes i karga kune, pagando esaki su preis: morto (Isa. 53:6; Rom. 6:23). Esaki ta presisamente loke ku Hesus a hasi riba e krus. El a tuma nos pikánan riba Su mes asina ku E lo por a muri e morto ku nos a meresé (1 Pedro. 2:24).